
10 DR.30.8.2006 

 

 

Datuk Haji Mohamad bin Haji Aziz [Sri Gading]:  Teguran ditolaklah. 

Dato’ Mahadzir bin Mohd. Khir [Sungai Petani]: Saya tidak ada apa-
apa.  Jadi itu teguran saya kepada Tuan Yang di-Pertua.  

 
6. Dato’ Mahadzir bin Mohd. Khir [Sungai Petani] minta Menteri 
Kewangan menyatakan, adakah pihak kerajaan bercadang untuk memberi bonus 
kepada kakitangan awam pada akhir tahun ini. 

Setiausaha Parlimen Kementerian Kewangan [Dato’ Seri Dr. Hilmi bin 
Yahaya]: Tuan Yang di-Pertua, pada lazimnya, kerajaan akan mengkaji dan 
menilai situasi ekonomi semasa dan kedudukan kewangan negara sebelum 
memutuskan untuk memberi bonus atau tidak, kepada kakitangan awam. Oleh itu 
pada tahun ini, amalan adalah seperti yang saya sebut tadi. Walau bagaimanapun, 
bajet 2007 akan dibentangkan oleh Yang Amat Berhormat Perdana Menteri pada 
1 September 2006 di Dewan Rakyat ini, dan kita tunggulah Yang Amat Berhormat 
Perdana Menteri, Tuan Yang di-Pertua.   

Tuan Yang di-Pertua: Ya, Yang Berhormat bagi Sungai Petani ada lagi 
teguran? 

Dato’ Mahadzir bin Mohd. Khir [Sungai Petani]: Ya. Soalan tambahan 
saya, saya terus buat cadangan ini kerana melihatkan perkembangan dan 
pertumbuhan ekonomi kita, serta juga kos saraan hidup makin meningkat. Oleh 
yang demikian, saya sekali lagi memohon dan mencadangkan supaya bajet pada 
hari Jumaat ini, dapat semua kakitangan awam menikmati sekurang-kurangnya 
dua bulan bonus.   

Dato’ Seri Dr. Hilmi bin Yahaya: Saya tak boleh bagi jaminan Tuan Yang 
di-Pertua. Terpulang kepada Yang Amat Berhormat Perdana Menteri yang akan 
umumkan pada bajet tahun ini Tuan Yang di-Pertua tetapi, kalau yang lepas tahun 
2005, bagi mereka yang bergaji RM1000 ke bawah, dapat 1½ sebulan. Bagi 
mereka yang bergaji lebih daripada RM1000 dia dapat sebulan gaji. Paling 
minimum, RM1500 dan dibayar dua kali pada bulan Oktober dan November.  
Kalau satu bulan punya bonus, kerajaan terpaksa berbelanja lebih RM1.5 bilion 
ringgit, Tuan Yang di-Pertua. Oleh sebab kakitangan kerajaan hampir satu milion, 
kalau dua bulan, tiga bilionlah. Begitulah nampaknya.   

Tuan Yang di-Pertua: Yang Berhormat bagi Larut. 

Dato’ Raja Ahmad Zainuddin bin Raja Haji Omar [Larut]:  Terima kasih 
Tuan Yang di-Pertua. Kita Ahli-ahli Parlimen tetap menyokong kalau kita bagi 
bonus kepada kakitangan kerajaan. Cuma saya nak tanya, biasanya bonus 
kepada syarikat-syarikat ini diberikan berdasarkan kepada keuntungan. Jadi, kita 
nak tahu apakah penilaian kerajaan apabila bonus diberikan kepada kakitangan 
ini, adakah berdasarkan kepada produktiviti dan perkhidmatan? Kalau inilah 
dinilaikan, apakah kita telah berpuas hati dengan produktiviti dan perkhidmatan 
kakitangan awam pada ketika ini, sedangkan kekosongan jawatan sebanyak 
30,000 masih belum diisi.   

Jadi, oleh sebab itu kita Ahli-ahli Parlimen tetap akan menyokong untuk 
memberi bonus. Bahkan Tuan Yang di-Pertua, hampir setiap tahun bonus 
diberikan kepada kakitangan kerajaan. Oleh sebab itu kita berharap, apabila 
kakitangan kerajaan ini ditegur. Sudah tentulah siapa yang akan menegur?  
Kerana kalau wakil rakyat ditegur oleh pengundi dan rakyat, sudah tentulah 
kakitangan kerajaan, wakil rakyat yang menegur.  



Datuk Haji Mohamad bin Haji Aziz [Sri Gading]: Teguran ditolaklah. Dato' Mahadzir bin Mohd. Khir [Sungai Petani]: Saya tidak ada apa- apa. Jadi itu teguran saya kepada Tuan Yang di-Pertua. 6. Dato' Mahadzir bin Mohd. Khir [Sungai Petani] minta Menteri Kewangan menyatakan, adakah pihak kerajaan bercadang untuk memberi bonus kepada kakitangan awam pada akhir tahun ini. Setiausaha Parlimen Kementerian Kewangan [Dato' Seri Dr. Hilmi bin Yahaya]: Tuan Yang di-Pertua, pada lazimnya, kerajaan akan mengkaji dan menilai situasi ekonomi semasa dan kedudukan kewangan negara sebelum memutuskan untuk memberi bonus atau tidak, kepada kakitangan awam. Oleh itu pada tahun ini, amalan adalah seperti yang saya sebut tadi. Walau bagaimanapun, bajet 2007 akan dibentangkan oleh Yang Amat Berhormat Perdana Menteri pada 1 September 2006 di Dewan Rakyat ini, dan kita tunggulah Yang Amat Berhormat Perdana Menteri, Tuan Yang di-Pertua. Tuan Yang di-Pertua: Ya, Yang Berhormat bagi Sungai Petani ada lagi teguran? Dato' Mahadzir bin Mohd. Khir [Sungai Petani]: Ya. Soalan tambahan saya, saya terus buat cadangan ini kerana melihatkan perkembangan dan pertumbuhan ekonomi kita, serta juga kos saraan hidup makin meningkat. Oleh yang demikian, saya sekali lagi memohon dan mencadangkan supaya bajet pada hari Jumaat ini, dapat semua kakitangan awam menikmati sekurang-kurangnya dua bulan bonus. Dato' Seri Dr. Hilmi bin Yahaya: Saya tak boleh bagi jaminan Tuan Yang di-Pertua. Terpulang kepada Yang Amat Berhormat Perdana Menteri yang akan umumkan pada bajet tahun ini Tuan Yang di-Pertua tetapi, kalau yang lepas tahun 2005, bagi mereka yang bergaji RM1000 ke bawah, dapat 1 1/2 sebulan. Bagi mereka yang bergaji lebih daripada RM1000 dia dapat sebulan gaji. Paling minimum, RM1500 dan dibayar dua kali pada bulan Oktober dan November. Kalau satu bulan punya bonus, kerajaan terpaksa berbelanja lebih RM1.5 bilion ringgit, Tuan Yang di-Pertua. Oleh sebab kakitangan kerajaan hampir satu milion, kalau dua bulan, tiga bilionlah. Begitulah nampaknya. Tuan Yang di-Pertua: Yang Berhormat bagi Larut. Dato' Raja Ahmad Zainuddin bin Raja Haji Omar [Larut]: Terima kasih Tuan Yang di-Pertua. Kita Ahli-ahli Parlimen tetap menyokong kalau kita bagi bonus kepada kakitangan kerajaan. Cuma saya nak tanya, biasanya bonus kepada syarikat-syarikat ini diberikan berdasarkan kepada keuntungan. Jadi, kita nak tahu apakah penilaian kerajaan apabila bonus diberikan kepada kakitangan ini, adakah berdasarkan kepada produktiviti dan perkhidmatan? Kalau inilah dinilaikan, apakah kita telah berpuas hati dengan produktiviti dan perkhidmatan kakitangan awam pada ketika ini, sedangkan kekosongan jawatan sebanyak 30,000 masih belum diisi. Jadi, oleh sebab itu kita Ahli-ahli Parlimen tetap akan menyokong untuk memberi bonus. Bahkan Tuan Yang di-Pertua, hampir setiap tahun bonus diberikan kepada kakitangan kerajaan. Oleh sebab itu kita berharap, apabila kakitangan kerajaan ini ditegur. Sudah tentulah siapa yang akan menegur? Kerana kalau wakil rakyat ditegur oleh pengundi dan rakyat, sudah tentulah kakitangan kerajaan, wakil rakyat yang menegur.